open-index/open-wikipedia-markdown huggingface dataset:
40 chansons d'or (երգերի ալբոմ)

***40 chansons d'or*** («**40 ոսկե երգ**») - Շառլ Ազնավուրի հատընտիր քառասուն երգերի ալբոմը, որ երկու խտասկավառակի վրա (double-CD ձևաչափով)1994 թվականին թողարկվել է EMI Records-ի կողմից և ընդգրկված երգացանկի որոշակի փոփոխություններով վերաթողարկվել երկու տարի անց՝ 1996 թվականին։ Ալբոմում ընդգրկված են լեգենդար շանսոնիեի այնպիսի հանրաճանաչ երգեր, ինչպես՝ «Բոհեմը», «Մամա»-ն, «Երկու կիթառ»-ը, «Hier encore»-ը, «Իմ կյանքի մասին»-ը... Երգեր, որոնք համաշխարհային հռչակ են բերել հայկական ծագումով ֆրանսիացի մեծաքանքար երգչին, որը, ամենահեղինակավոր լրատվամիջոցների կազմակերպած հարցումների համաձայն, ճանաչվել է քսաներորդ դարի լավագույն էստրադային երգիչ համայն աշխարհում։

## 1994 թ. թողարկված ալբոմի երգացանկը

CD 1

#Au creux de mon épaule (1989 version)
#Sa jeunesse (1989 version)
#Si je n'avais plus (1989 version)
#Le Palais de nos chimères (1989 version)
#Une enfant (1989 version)
#À ma fille
#Non je n'ai rien oublié
#La Bohème
#Les Deux Guitares
#Comme ils disent
#Désormais
#Bon anniversaire
#Il te suffisait que je t'aime
#Pour faire une jam (1989 version)
#Les Comédiens
#La Mamma
#Emmenez-moi
#Trousse-Chemise
#Donne tes seize ans
#Tu t'laisses aller

CD 2

#Sur ma vie (1989 version)
#J'en déduis que je t'aime (1989 version)
#Parce que (1989 version)
#Je m'voyais déjà
#Que C'est Triste Venise
#Il faut savoir
#L'amour c'est comme un jour
#Et pourtant
#Hier encore
#Paris au mois d'août
#Après l'amour (1989 version)
#Qui?
#Le Temps
#For Me Formidable
#Avec
#Plus bleu que tes yeux (1989 version)
#Ce sacré piano (1989 version)
#Les Plaisirs démodés
#Mourir d'aimer
#Et moi dans mon coin

## 1996 թ. թողարկված ալբոմի երգացանկը

CD 1

#Au creux de mon épaule
#Sa jeunesse
#Toi et moi
#Le Palais de nos chimères
#Mes emmerdes
#À ma fille
#Non je n'ai rien oublié
#La Bohème
#Les Deux Guitares
#Comme ils disent
#Désormais
#Bon anniversaire
#Il te suffisait que je t'aime
#Pour faire une jam
#Les Comédiens
#La Mamma
#Emmenez-moi
#Trousse chemise
#Donne tes seize ans
#Tu t'laisses aller

CD 2

#Sur ma vie
#J'en déduis que je t'aime
#Parce que
#Je m'voyais déjà
#Que c'est triste Venise
#Il faut savoir
#L'amour c'est comme un jour
#Et pourtant
#Hier encore
#Paris au mois d'août
#Après l'amour
#Qui?
#Le Temps
#For Me Formidable
#Avec
#Plus bleu que tes yeux
#L'Amour et la Guerre
#Les Plaisirs démodés
#Mourir d'aimer
#Jezebel
## Ծանոթագրություններ

Կատեգորիա:1996 ալբոմներ
Ինչպես կարդալ գրականություն պրոֆեսորի նման

**Ինչպես կարդալ գրականություն պրոֆեսորի նման** (), «Նյու Յորք Թայմս»-ի բեսթսելլեր, հրատարակվել է 2003 թվականին։ Գրքի հեղինակը Թոմաս Ս. Ֆոսթերն է։

## Նկարագրություն
Գրքում հեղինակը առաջարկում է գրականության մեջ տարածված թեմաների, հասկացությունների և հնարավոր խորհրդանշանների մեկնաբանությունները։

Գիրքը մակագրված է հետևյալ կերպ. «*Ուժեղ և զվարճալի ուղեցույց ենթատեքստերը կարդալու համար*» ()։ Այն ներառում է նաև Քեթրին Մենսֆիլդի «Խնջույք այգում» () պատմության մեկնաբանման օրինակներ։

Հեղինակի՝ գրական մեկնաբանության մեթոդական պարզ ընկալումը հայտնվել է այնպիսի նշանավոր գրականագետների ուսումնասիրության ներքո, ինչպիսին է անգլերենի պրոֆեսոր, կենսագիր Ալան Ջակոբսը, ով բարձրացնում է գրքի արժեքի հարցը և քննադատում այն գաղափարը, թե *ընթերցանությունը լավագույն կերպով արվում է բարձր պատրաստվածություն ունեցող, պրոֆեսիոնալ և հավատարմագրված փորձագետների կողմից*։

## Տես նաև
* Ինչպես կարդալ գիրքը
* Ընթերցանություն

## Ծանոթագրություններ

Կատեգորիա:2003 գրքեր
Կատեգորիա:2003 ոչ գեղարվեստական գրքեր
Կատեգորիա:Ամերիկյան գրքեր
Կատեգորիա:Անգլերեն գրքեր
Կատեգորիա:Գրաքննադատություն
Սերգեյ Գարանին

**Սերգեյ Գրիգորի Գարանին** (), ռուս գիտնական, ֆիզիկոս, Փորձարարական ֆիզիկայի համառուսական գիտահետազոտական ինստիտուտի ղեկավար։ Ֆիզիկամաթեմատիկական գիտությունների դոկտոր է, Ռուսական գիտությունների ակադեմիայի թղթակից անդամ։ Գարանինը Ռուսական գիտությունների ակադեմիայի ակադեմիկոս է (2016) էներգետիկայի, մեքենաշինության, մեխանիկայի և «Էներգետիկա» մասնագիտացման ղեկավարման գործընթացների բաժանմունքում (մայիսի 25, 2006)։ Պլազմայի ֆիզիկայի, ջերմամիջուկային ռեակցիայի, լազերային ֆիզիկայի և լազերային հատուկ համակարգերի ստեղծման ինժեներային խնդիրների բնագավառների մասնագետ է։

## Կենսագրական փուլեր
* 1980 թվականին ավարտել է Մոսկվայի ինժեներաֆիզիկական ինստիտուտը «Փորձարարական միջուկային ֆիզիկա» մասնագիտացմամբ։     
* 1991 թվականին Կոչեմասովի ղեկավարությամբ պաշտպանել է թեկնածուական ատենախոսություն Փորձարարական ֆիզիկայի համառուսական գիտահետազոտական ինստիտուտում։
* 2003 թվականին նույն տեղում պաշտպանել է դոկտորական ատենախոսությունը (գիտական խորհրդատու՝ Գ․Ա․Կիրիլով)։

## Պարգևներ
* Ռուսաստանի Պատվո շքանշան (2006)
* ՌԴ կառավարության մրցանակ գիտության և տեխնիկայի բնագավառում (2006)

## Ծանոթագրություններ

Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Ռուս ֆիզիկոսներ
Կատեգորիա:Ռուս գիտնականներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Խորհրդային ֆիզիկոսներ
Աբդու Դիուֆ

**Աբդու Դիուֆ** (, վոլոֆ լեզվով՝ Abdu Juuf, ), սենեգալցի քաղաքական գործիչ, Սենագալի նախագահ (1981-2000), Ֆրանկոֆոնիայի միջազգային կազմակերպության 2-րդ քարտուղարը։

## Կենսագրություն
Ծնվել է փոստատարի ընտանիքում։ Միջնակարգ կրթություն է ստացել Սեն Լուիում, ապա սովորել է Դակարի և Փարիզի համալսարանների իրավունքի բաժնում, որտեղից էլ 1959 թվականին ստացել է իրավագետի դիպլոմ։ Հետո ավարտել է Ֆրանսիայի անդրծովյան տարածքների ադմինիստրատիվ աշխաատողների վերապատրաստման ֆրանսիական դպրոցը։

Վերադառնալով հայրենիք՝ անցնում է պետական ծառայության՝ զբաղեցնելով կառավարության գլխավոր քարտուղարի տեղակալի պաշտոնը։ 1961 թվականի հունիսին դառնում է Սենեգալի պաշտպանության նախարարության գլխավոր քարտուղար։ Նույն թվականին անդամակցել է Սենեգալի առաջադեմ միությանը (ՍԱՄ)։ 1961-1962 թվականներին եղել է Սինե Սալում տարածաշրջանի մարզպետ, 1962-1963 թվականներին՝ արտաքին գործերի նախարարության կաբինետի ղեկավար, 1963-1965 թվականներին՝ կաբինետի ղեկավար և առաջին քարտուղար նախագահի գրասենյակում, 1968-1970 թվականներին՝ Սենեգալի արտադրության և պլանավորման նախարար։

Սկսած 1968 թվականից եղել է ՍԱՄ քաղաքական բյուրոյի անդամ, 1978 թվականից՝ ՍԱՄ գլխավոր քարտուղարի տեղակալ։ 1970 թվականի փետրվարին նորից նշանակվել է վարչապետի պաշտոնին, ունենալով զուտ տեխնիկական գործառույթներ, ապա երկրի առաջին նախագահի՝ Լեոպոլդ Սեդար Սենգորի հրաժարականից հետո, 1981 հունվարի 1-ից ավտոմատ կերպով զբաղեցրել է նրա պաշտոնը։ 1983, 1988 և 1993 թվականներին վերընտրվել է համընդհանուր ընտրություններում։

Աբդու Դիուֆ կառավարման ընթացքում ամենանշանակալից իրադարձություններն էին զինված միջամտությունները Գամբիայում, երբ հուլիսի 30-ի գիշերը անարյուն զինվորական հեղաշրջում տեղի ունեցավ, որի կազմակերպիչներն էին ձախ թևի սպաները և ընդհատակյա մարքսիստական հեղափոխական կուսակցության անդամները (արդյունքում զոհվեց ավելի քան 500 մարդ), 1982 թվականին հարևանԳամբիայի հետ ստեղծվեց Սենեգամբիայի համադաշնությունը և 1989 թվականին Մավրիտանիայի սահմանային կոնֆլիկտի պատճարով համադաշնությունը կործանվեց։

2000 թվականին պարտվել է նախագահական ընտրությունների երկրորդ փուլում ընդդիմության առաջնորդ Աբդուլայ Վադին։ 2003 թվականի հունվարի 1-ից մինչև 2015 թվականի հունվարի 1-ը զբաղեցրել է Ֆրանկոֆոնիայի միջազգային կազմակերպության նախագահի պաշտոնը, 2006 թվականին ընտրվել է երկրորդ անգամ։

## Ծանոթագրություններ

Կատեգորիա:Սենեգալի նախագահներ
Կատեգորիա:Ֆրանկոֆոնիայի միջազգային կազմակերպության գլխավոր քարտուղարներ
Կատեգորիա:Սենեգալի քաղաքական գործիչներ
Կատեգորիա:Ֆրանկոֆոնիայի միջազգային կազմակերպության անդամ երկրներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Սենեգալցի իրավագետներ
La mamma (երգ)

***La Mamma*** («**Մաման**»), ֆրանսահայ աշխարհահռչակ երգիչ Շառլ Ազնավուրի՝ 1962 թվականին ֆրանսիացի պոետ Ռոբեր Գալլի բանաստեղծության խոսքերով հորինած և կատարած հիթային երգը։

## Թեմա
*La Mamma* երգը սիրված մոր մասին է, որին կյանքի վերջին ժամերին սատարելու են գալիս հարազատները, մտերիմները...

Ֆրանս Գալլը՝ երգի տեքստի հեղինակ Ռոբեր Գալլի դուստրը, պատմում է. «Հիշում եմ՝ փոքրիկ աղջնակ էի, երբ համերգի ժամանակ Շառլ Ազնավուրի հետ կատարեցի *La Mamma* անչափ հուզիչ երգը։ Ինձ թվում էր, թե այդ պահին իմ կողքին էին երգի բանաստեղծական տեքստի հեղինակ հայրս և նրա մայրիկը՝ իմ թանկ տատիկը, որն իր ապրած կյանքով, իր հոգու ջերմությամբ և իր մահով ներշնչել էր հորս՝ գրելու այդ բանաստեղծությունը»։
## Պատմություն
Շառլ Ազնավուրը «La mamma»-ն առաջին անգամ կատարել և ձայնագրել է 1962 թվականին՝ իր երգերի 1963 թվականին թողարկվելիք ալբոմի համար։ Երգը որպես սինգլ առաջին անգամ թողարկվել է 1963 թվականի սկզբներին, Les Compagnons de la chanson երաժշտախմբի կատարմամբ, որը ֆրանսիական հիթ-շքերթում զբաղեցրել է 80-րդ տեղը։ Բայց շուտով (1964 թվականի փետրվարին) թողարկվել է Ազնավուրի կատարման տարբերակը, որը շատ կարճ ժամանակամիջոցում զբաղեցրել է առաջին տեղը և երկար ժամանակ պահպանել այդ բարձր տեղը հիթ-շքերթում։ «La mamma»-ի ազնավուրյան կատարումը 1964 թվականին առաջնակարգ տեղեր է գրավել նաև Բելգիայում, Իտալիայում և այլ երկրներում։ Այն դարձել է Շառլ Ազնավուրի առաջին երգը, որի վաճառքի ցուցանիշը հատել է մեկ միլիոն օրինակի սահմանագիծը։

## Հիթ-շքերթներ
(La Mamma երգի ազնավուրյան կատարման՝ տարբեր երկրների 1963-1965 թվականների հիթ-շքերթներում զբաղեցրած տեղերը )

## Ծանոթագրություններ

## Արտաքին հղումներ
* ''La Mamma''

Կատեգորիա:Շառլ Ազնավուրի երգեր
Լոնդերզել

**Լոնդերզել** (), քաղաք Բելգիայի Ֆլամանդական Բրաբանտ նահանգում։ Ըստ 2017 թվականի տվյալների բնակչությունը կազմում է 18․385 մարդ։ Ներառված է Բրյուսելի շրջանի այսպես կոչված «Կանաչ գոտում»։
 
## Պատմություն
Ներկայիս կոմունայի վայրում առաջին հայտնի բնակավայրը եղել է Ֆրանկյան պետության ժամանակաշրջանում, 600-750-ական թվականներին։ Լոնդերզելն առաջացել է երկու հին ճանապարհների խաչմերուկում՝ Ասսե-Մեխելեն և Գրիմբերգեն-Պուրս։ 11-րդ դարում Օպդորպի տարածքը նույնպես պատկանում էր Լոնդերզելին (այսինքն մտնում էր Բրաբանի կազմում)։ Հետագայում այն բաժանվեց նրանից և ընդգրկվեց Ֆլանդրիայի կոմսության կազմում։ 1777 թվականին Լոնդերզելը բավականին մեծ գյուղ էր, որն ուներ 100 տուն և դատական օրենք։

1977 թվականին Բելգիայի կոմունաների կրճատումից հետո Լոնդերզելի տարածքում ընդգրկվեցին Մալդերեն և Ստենխուֆֆել շրջանները։

## Տեսարժան վայրեր
Սինթ Քրիստոֆել եկեղեցի
Երեք աշտարակների ամրոց (Kasteel de Drie Torens)
Դիպենշտեյն ամրոց (Kasteel Diepensteyn)
Կալվարինբերգի լեռային մատուռ (De Berch van Calvariën)
Լեյքերենի նախկին երկաթուղային կայարանի շենքը
Լոնդերզելի ամրոց բլրի վրա (Londerzeelse Burcht op de motte)

## Հայտնի անձնավորություններ
Ավգուստ Մեեուս (1861–1927), կոմպոզիտոր, դիրիժոր և երգեհոնահար
Լոդ Մեեուս (1892–1971), կոմպոզիտոր, դիրիժոր և երգեհոնահար
Ջերարդ Վալսխապ (1898–1989), գրող, գրականության նոբելյան մրցանակակիր  Нобелевской премии в области литературы
Լեոպոլդ վան Էսբրոկ (1911–2010), քանդակագործ
Յակ վան Ասխե (* 1940), դերասան
Վիլֆրիդ Պաս (* 1940), քանդակագործ, նկարիչ և գրաֆիկական նկարիչ

## Քույր քաղաքներ
* Գլանդենբախ (Գերմանիա) 2010 թվականից սկսած

## Պատկերասրահ

Sint Jozef, kerk in straatzicht foto11 2011-09-23 14.51.JPG
Smisstraat, Steenhuffel - panoramio.jpg
Station Londerzeel - panoramio.jpg
Kerk van Londerzeel.JPG

## Ծանոթագրություններ

## Արտաքին հղում
* Официальный сайт коммуны Лондерзел (niederl.)

Կատեգորիա:Բելգիայի բնակավայրեր
Հարելբեկե

**Հարելբեկե** (, ), քաղաք և մունիցիպալիտետ Բելգիայում, Ֆլանդրիայի Արևմտյան Ֆլանդրիա նահանգում։ Տեղակայված է Բելգիայի հյուսիս-արևմուտքում, նահանգի հարավարևելյան մասում,  Լիս գետի ափին։

Քաղաքը երկրի մայրաքաղաք Բրյուսելից գտնվում է 73 կմ հեռավորության վրա, Անտվերպենից՝ 88 կմ հեռավորության վրա, Գենտից՝ 37 կմ և Լիեժից՝ 161 կմ հեռավորության վրա։

Բնակչությունը կազմում է 26․957 մարդ (2012)։

Հարելբեկեն կազմված է երեք մասից՝ կենտրոն, որը գտնվում է Լիս գետի աջ ափին, Բավիկխովա  (Bavikhove) և Հուլստա (Hulste)։

## Սպորտ
1958 թվականից սկսած անցկացվել է դասական մեկօրյա հեծանվավազք Հարելբեկե-Անտվերպեն-Հարելբեկե երթուղով, որը կոչվում է Գրան-պրի E3 Հարելբեկե։ Առաջին տարիների ընթացքում հեռավորության երկարությունը կազմում էր մի փոքր ավելի, քան 203 կիլոմետր, 1980-ական թվականներին այն աճեց մինչև 236 կմ, իսկ 2007-ից՝ կրկին 203 կիլոմետր։ Ներկայիս երթուղին անցնում Հարելբեկեից դեպի Արևելյան Ֆլանդրիա և՝ հակառակը։ E3 Հարելբեկեն ավանդաբար բացում է ֆլամանդական դասականների շաբաթը, այդ թվում` Գենտ-Վեվելգեմը, Ֆլեշ Բրաբանսոնը, Դե Պաննեյի երեք օրերը և առավել հեղինակավոր Ֆլանդրիայի շրջագայությունը։ 2012 թվականին մրցավազքը ներառվել է էլիտար *UCI World Tour-*ում։

## Տեսարժան վայրեր
* Սուրբ Սալվատորի կաթոլիկ եկեղեցին (18-րդ դար)
* Սուրբ Մարգարեթ եկեղեցին
* Հին երկաթուղային կայարանի շենքը
* Անգլիայի ռազմական գերեզմանոց
* Պետեր Բենուայի թանգարանը և տունը, որտեղ նա ծնվել է
* Ծխախոտային խողովակների և ծխախոտի թանգարան

## Հայտնի բնիկներ
* Պետեր Բենուա (1834—1901) - ֆլամանդացի կոմպոզիտոր

## Գործընկեր քաղաքներ
*  Էէնխանա, Նամիբիա


Harelbeke Kuurnebrug.JPG|Լիսի կամուրջը
Bavikhove_rond_punt.JPG|Հուշարձան
Koutermolen Gavers.jpg|Հողմաղաց
Harelbeke memorial wereldoorlog I - 10.JPG|Առաջին համաշխարհային պատերազմի զոհերի հիշատակին նվիրված պատերազմի հուշարձանը


## Ծանոթագրություններ

## Արտաքին հղումներ
* Հարելբեկե
* Հարելբեկե քաղաքի քարտեզը 

Կատեգորիա:Բելգիայի բնակավայրեր
Կատեգորիա:Բելգիայի քաղաքներ
Էդուարդ Ավալյան

**Էդուարդ Հայկի Ավալյան** (), խորհրդային զինվորական, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Ավալյանը ծնվել է 1925 թվականին Հայկական Խորհրդային Սոցիալիստական Հանրապետությունում՝ Երևան քաղաքում։ 1942 թվականին ավարտել է Բաքու քաղաքի Ձերժինսկու շրջանի № 152 միջնակարգ դպրոցը։ 1942 թվականին ընդունվել Ֆ․ Է․ Ձերժինսկու անվան բարձրագույն ռազմածովային ինժեներական ուսումնարան` «Նավերի դիզելային տեղադրումներ» մասնագիտությամբ։

1943-1944 թվականներին, լինելով կուրսանտ, մասնակցել է Հյուսիսային նավատորմի ռազմական գործողություններին (այդ թվում՝ նաև ՏՇ-116)։ Ռազմական գործողություններին մասնակցելու համար 1944 թվականին պարգևատրվել է «Խորհրդային Անդրբևեռաշրջանի պաշտպանության համար», «Մարտական ծառայությունների համար» և Ուշակովի շքանշաններով։ 1945 թվականին շարունակել է ուսումը և 1947 թվականին գերազանց ավարտել Ձերժինսկու անվան բարձրագույն ռազմածովային ինժեներական ուսումնարանը։

1953-1957 թվականներին ուսումը շարունակել է Ն․ Գ․ Կռիլովի անվան նավաշինության և սպառազինության ռազմածովային ակադեմիայում (մասնագիտացումը՝ «Սուզանավերի նախագծում»)։ Ավարտել է գերազանցության դիպլոմով։

1957-1961 թվականներին ծառայության է անցել Լենինգրադի 27 Գիտահետազոտական ինստիտուտի ռազմածովային նավատորմում։ 1961-1982 թվականներին ծառայել է Մոսկվայի ռազմածովային նավատորմի գլխավոր վարչությունում։ Առաջին աստիճանի կապիտան է։ 1979 թվականին պարգևատրվել է Կարմիր աստղի շքանշանով։ Նավաշինության ոլորտում կատարած աշխատանքի համար 1981 թվականին արժանացել է ԽՍՀՄ պետական պարգևի։

Ավալյանը մահացել է 1982 թվականին՝ 57 տարեկան հասակում։ Աճյունն ամփոփված է Մոսկվայի Միտինյան գերեզմանատանը։

## Ծանոթագրություններ

## Արտաքին հղումներ
* 

Կատեգորիա:Հայրենական մեծ պատերազմի հայ մասնակիցներ
Ռուպերտ Բրուք

**Ռուպերտ Չոուներ Բրուք** (, ) - անգլիացի բանաստեղծ, հայտնի է  Առաջին համաշխարհային պատերազմի տարիներին գրած իդեալիստական ռազմական սոնետներով։

## Կենսագրություն
Ծնվել է ուսուցիչ Ուիլյամ Պարկեր Բրուքի և Ռութ Մերի Բրուքի (ծննդյամբ Կոտտերիլ) ընտանիքում, երեք երեխաներից երկրորդն էր։ Կրթություն է ստացել Հիլլբրոուի և Ռագբիի դպրոցներում։ Եվրոպայով շրջագայելու ընթացքում Բրուկը գրել է «Ջոն Ուեբստեր և Ելիզավետյան ողբերգությունը» վերնագրով թեզը, որի շնորհիվ ստացել է կրթաթոշակ Քեմբրիջի թագավորական քոլեջում սովորելու համար, որտեղ դարձել է «Քեմբրիջի առաքյալներ» ինտելեկտուալ ընկերության անդամ և մասնակցել թատերական «Մարլոյի ընկերության» ստեղծմանը։ Բրուկն ընկերներ և գաղափարակիցներ է գտել Բլումսբերրի խմբում, որի անդամներից ոմանք բացահայտորեն հիանում էին երիտասարդ պոետի տաղանդով։ Նա նաև պոետների գեորգյանց (մինչմոդեռնիստական գրական ուղղություն Անգլիայում 1910-ական թթ) ընկերության անդամ էր։ 1913 թվականին Բրուկը լուրջ էմոցիոնալ ճգնաժամ է ապրել՝  իր ընկերուհի՝ Քեթրին Լերդ Կոկսի հետ երկարատև հարաբերությունների խզման պատճառով։ Ուժերը վերականգնելու համար՝ նա ճամփորդել է ԱՄՆ-ում և Կանադայում՝ կատարելով ճանապարհորդական նշումներ «*Westminster Gazette*»-ի համար։ Այդ նույն ժամանակահատվածում նա ծանոթացել է անգլիացի դերասանուհի Քեթլին Նեսբիթթի հետ, ում էլ նվիրել է մի քանի սիրային սոնատներ։ Առաջին համաշխարհային պատերազմի ժամանակ նա ընդգրկվել է ռազմածովային ուժերի պահեստազորում, որտեղ էլ ստացել է կրտսեր լեյտենանտի կոչում։ 1914 թվականի հոկտեմբերին Բրուկը մասնակցել է դեպի Անթվերբեն արշավին։ 1915 թվականին միացել է միջերկրածովյան արշավախմբի ուժերին Դարդանելի ռազմական գործողությանը մասնակցելու համար։ Սակայն փետրվարին սեպսիսով հիվանդանում է։ 1915 թվականի ապրիլի 23-ին Բրուկը մահանում է ֆրանսիական լողացող հիվանդանոցում, որը գտնվում է Սկիրոս կղզուց ոչ հեռու, որտեղ էլ թաղվել է։ Բրուկի հիշատակին ծառայակիցներից մեկը՝ երգահան  Ֆրեդերիկ Կելլին, նվիրել է եղերերգություն (էլեգիա) լարային երգչախմբի համար։ Ռուպերտ Բրուկ կյանքից վաղ է հեռացել՝ թողնելով մի շարք վառ ստեղծագործություններ։ Առավել հայտնի են Առաջին աշխարհամարտի տարիներին գրված սոնետները, որոնցից, հատկապես, աչքի է ընկնում «Զինվոր» վերնագրով սոնետը ():

## Գրականություն
* Christopher Hassall. *Rupert Brooke: A Biography* (Faber and Faber, 1964)
* Nigel Jones. *Rupert Brooke: Life, Death and Myth* (Metro Books, 1999)

## Ծանոթագրություններ

## Արտաքին հղումներ
* The Rupert Brooke Society 
* Rupert Brooke on Skyros 
* Ռուպերտ Բրուկի բանաստեղծությունները 

Կատեգորիա:Բրիտանացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Բրիտանացի գրողներ
Ֆրանսիայի բնակչություն

**Ֆրանսիայի բնակչությունը** 2017 թվականի հունվարի մեկի դրությամբ մայր երկրում կազմել է 64 859 773 մարդ և 66 991 000 մարդ օտարերկրյա տարածքների հետ։ Բնակչության թվով 2014 թվականին Ֆրանսիան զբաղեցրել է 21֊րդ հորիզոնականն աշխարհում։

Ֆրանսիայի բնակչության խտությունը կազմում է 103 մարդ 1 կմ քառակուսի տարածքի վրա ։

2011 թվականին Ֆրանսիայում հաշվվում էր 5․5 միլիոն իմիգրանտ, այսինքն *INSEE*֊ի սահմանմամբ՝ Ֆրանսիայի տարածքում ապրող օտարերկրացիների թիվը, ովքեր ծնվել են Ֆրանսիայի տարածքից դուրս։

2004 թվականի հարցման արդյունքով պետության բնակչության 64,3 %֊ը համարում է իրեն կաթոլիկ, իսկ 27 %֊ը ոչ մի կրոնի հետևորդ չի համարում, 4,3 % համարում է մուսուլման, 1,9 %՝ բողոքական, 1%՝ հայկական առաքելական եկեղեցի,  0,6 %՝ հուդդայական։ Ֆրանսիայի ԱԳՆ֊ի համաձայն, երկրում ապրում է մոտ 5 միլիոն մուսուլման։

Ֆրանսիայում ծնելիության մակարդակը Եվրոպայոււմ ամենաբարձրներից մեկն է՝ 2,01 երեխա մեկ կնոջ համար։ Ֆրանսիայում ծնելիության 13 %֊ը ծագում է այն ընտանիքներից, որտեղ երկու ծնողներն էլ ներգաղթյալներ են, և 15 %, որտեղ ծնողներից մեկը ներգաղթյալ է.

## Բնակչության սեռատարիքային կազմը
մինի|Սեռատարիքային բուրգը, 1938 թիվ

* 0 - 14 տարեկան - 18,6 % (արական՝ 6 125 629 մարդ, իգական՝ 5 838 925 (մարդ),
* 15 - 64 տարեկան - 65% (արական՝  20 963 124 մարդ, իգական՝  20 929 280 մարդ),
* 65 տարեկան և բարձր՝ 16,4 % (արական՝ 4 403 248 մարդ, իգական՝ 6 155 767 մարդ) (2009 թիվ)

## Բնակչության շարժընթաց
* Ծնելիություն - 12,3 ծնված/1000 մարդ (2013), ինչն ավելի բարձր է միջին եվրոպականից՝ 10 ծնված/1000 մարդ,
* Մահածություն - 8,48 մահածություն/1000 մարդ (2008 թիվ),
* Բնական աճ - 0,674 %, 346 հազար մարդ (2010 թիվ)

## Քաղաքային և գյուղական բնակչություն
Քաղաք է համարվում այն բնակավայրը, որտեղ ապրում է ավելի քան 1000 մարդ՝
* Գյուղական բնակչություն՝ 23 %,
* Քաղաքային բնակչություն՝ 77 %։

Խոշոր քաղաքների բնակչության թիվը՝

* Քաղաքներ 1-ից 3 միլիոն բնակիչ՝
** Փարիզ՝ 2,2 մլն. (2009 թիվ)
** Մարսել՝  1,6 մլն. (2007 թիվ)
** Լիոն՝ 1,4 մլն. (2007 թիվ)
** Լիլ՝ 1,3 մլն. (2007 թիվ)
** Տուլուզա՝ 1,1 մլն. (2007 թիվ)

## Կյանքի տևողություն

## Կրոնական կազմ
Կրոնական խմբերի հետևորդների հարաբերակցությունը։
* կաթոլիկներ - 83 %-88 %,
* մուսուլմաններ - 6 %-8 %,
* բողոքականներ - 2 %,
* հուդդայականներ - 1 %.

Financial Times-ի տվյալներով Ֆրանսիայում հարցվածների 32 % կոչել են իրենց աթեիստներ կամ ագնոստիկներ։

## Ծանոթագրություններ

## Գրականություն
* 
* 
* 

Կատեգորիա:Ժողովրդագրություն
Կատեգորիա:Ֆրանսիայի բնակչություն
Բրեդլի Ուիթֆորդ

**Բրեդլի Ուիթֆորդ** (, ), ամերիկացի դերասան և քաղաքական ակտիվիստ։

## Վաղ կյանք
Ուիթֆորդը ծնվել է Մեդիսոնում (Վիսկոնսին նահանգ, ԱՄՆ)։ Սովորել է Ուեսլիան համալսարանը, ինչպես նաև ավարտել է Ջուլյարդի դրամայի դպրոցը 1985 թվականին։

## Կարիերա
Ուիթֆորդն իր կարիերայի սկզբում նկարահանվել է մի քանի հեռուստաշոուներում ու ֆիլմերում, նախքան Ջոշ Լիմանի դերն ստանալը NBC ալիքի «Արևմտյան թև» սերիալում, որում նկարահանվել է 1999 թվականից մինչև 2005 թվականը՝ նրա հեռարձակման ամբողջ ընթացքում։ Շոուն բավական հաջողություն է ունեցել և սիրվել քննադատների կողմից, իսկ Ուիթֆորդը 2001 թվականին արժանացել է «Էմմի» մրցանակի դրամատիկական հեռուստասերիակում երկրարդ պլանի տղամարդու լավագույն դերակատարման համար։ Նա ներկայացվել է նաև «Էմմի» մրցանակի 2002 և 2003 թվականներին, ինչպես նաև առաջադրվել է «Ոսկե գլոբուս» մրցանակի և դերասանական կազմի հետ միասին ստացել ԱՄՆ դերասանների գիլդիայի մրցանակ 2001 և 2002 թվականներին։

2006-2007 թվականներին Բրեդլի Ուիթֆորդը նկարահանվել է «Ստուդիա 30 Սանսեթ Սթրիպում» սերիալում, որը առաջին եթերաշրջանից հետո փակվել է ցածր վարկանիշի պատճառով։ 2010 թվականին նա կատարել է գլխավոր դեր «Լավ տղաներ» սերիալում, որը նույնպես փակվել է առաջին եթերաշրջանից հետո։ Մշտական աշխատանքից բացի հեռուստատեսությունում մասնակցել է երեսունից ավելի կինենկարներում, այդ թվում՝ «Հյուղակ անտառում» (2011), «Փոքրիկ Մանհեթեն» (2005), «Քեյթը և Լեոն» (2001), «Երկուհարյուրամյա մարդը» (1999), «Բիլի Մեդիսոն» (1995), «Ֆիլադելֆիա» (1993), «Կատարյալ աշխարհ» (1993), «Կնոջ բույրը» (1992), «Արթնացում» (1990) և այլն։

2013 թվականին Բրեդլի Ուիթֆորդն սկսել է նկարահանվել ABC ալիքի «Երրորդ կինը» սիթքոմում Մալին Աքերմանի ու Մարշա Գեյ Հարդենի հետ միասին։ Սկզբում սերիալը գովաբանվել է քննադատների կողմից, սակայն հետո չի ունցել հաջողություն վարկանիշների տեսանկյունից։ 2014 թվականի մայիսի 8-ին հեռուստաալիքը փակել է սերիալն առաջին եթերաշրջանից հետո։

## Անձնական կյանք
1992 թվականի օգոստոսին Բրեդլի Ուիթֆորդն ամուսնացել է դերասանուհի Ջեյն Կաչմարեկի հետ։ Նրանք ունեցել են երեք երեխա՝ Ֆրենսիս Ժենեվևան (ծնվել է 1997 թվականին), Ջորջ Էդվարդը (ծնվել է 1999 թվականին) և Մերի Լուիզան (ծնվել է 2002 թվականին)։ 2009 թվականի հունիսին զույգը դիմել է ամուսնալուծության համար, որն ավարտին է հասցվել 2010 թվականի հոկտեմբերին։

2015 թվականին Ուիթֆորդն սկսել է հանդիպել դերասանուհի Էմի Լանդեկերի հետ։ 2018 թվականի մարտին զույգը հայտարարել է նշանադրության մասին։

## Քաղաքական ակտիվիզմ
Ուիթֆորդը մոլի լիբերալ է, երկար տարիներ ծավալել է քաղաքական ակտիվություն, մինչև 2009 թվականը հանդես է եկել որպես *[[The Huffington Post]]* կայքի սյունակագիր։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Պլոմբիր

մինի|Paris Opera Café-ի մենյուն, որտեղ նշված է Պլոմբյեր պաղպաղակը (1868 թ., հուլիսի 21):
**Պլոմբիր** (ֆրանս. *glace plombières* ֆրանսիական Պլոմբեր-լե-Բեն քաղաքից (ֆրանս. Plombières-les-Bains)), ֆրանսիական սերուցքային պաղպաղակ` պատրաստված կաթից կամ բարձր քանակությամբ կաթի յուղ ունեցող սերուցքից, ձվից, համային հավելումներից (վանիլ, նուշի էսենցիա, շոկոլադ, մրգեր, ընկույզ)։ Չնայած ֆրանսիական ծագումնաբանությանը, պլոմբիր-պաղպաղակն ավելի շատ տարածված է արևմուտքի երկրներում։

## Պատմություն
 
Պլոմբիրը հայտնվեց դեռևս Նապոլեոն III-ի ժամանակ։ 
Պլոմբիրը շատ տարածված էր ԽՍՀՄ-ի տարածքում, թեև յուղայնության պակասի պատճառով պլոմբիրի պահանջարկների քանակը քչացավ։

## Պաղպաղակի տեսակները

Պաղպաղակը պետք է համապատասխանի հետևյալ ստանդարտներին

* Պլոմբիրը պետք է լինի համասեռ, առանց սառցե բյուրեղների  
*Ջնարակ պետք է լինի համասեռ, առանց շաքարի և կակաոյի հատիկների
*Ջնարակ պետք չէ փշուր-փշուր դառնա փաթեթավորումը բացելուց հետո
*Ջնարակ և պաղպաղակի գույները պետք է տարբերվի
* Պաղպաղակը չպետք է ունենա ճեղքվածքներ

## Բաղադրություն
Պլոմբիրի պատրաստման համար օգտագործվում է կովի կաթ, խտացրած և չոր սերուցք, կովի յուղ, հավի ձու, սերուցք առանց յուղի, հատապտուղներ, սուրճ, կակաո, մրգեր և այլն։

## Յուղային պլոմբիրի բաղադրատոմս
Բաղադրություն՝ ձվի դեղնուց` 4 հատ, սերուցք (10%)` 200 մլ, սերուցք  (35%)` 500 մլ, շաքարի փոշի` 1 բաժակ, վանիլային շաքար` 1/8 թեյի գդալ։

Դեղնուցը խառնել մինչև սպիտակ դառնալը շաքարի փոշու հետ և հետզհետե լցնել 10% սեուցքը, լավ խառնել միքսերով, ավելացնել վանիլին և դնել դանդաղ կրակի վրա։ Առանց ընդմիջման խառնել մինչև 75 ° С դառնելը։ Քամել կրեմը մաղով ֆորմայի մեջ և դնել սառցարանում, այնուհետև խառնել 35 % սերուցքը մինչև պինդ փրփուր դառնալը, որից հետո խառնել արդեն սառցարանում դրված պաղպաղակի հետ և կրկին դնել սառցարանում։

## Ծանոթագրություններ

## Արտաքին հղումներ
* ԳՕՍՏ 31457-2012. Կաթնային պաղպաղակ,սերուցքային և պլոմբիր. Տեխնիկական պայմաններ.

Կատեգորիա:Պաղպաղակ
Կատեգորիա:Ֆրանսիական աղանդեր
Բիքսեն Լիզարազյու

** Բիշենտե  Լիզարազյու** (Լիսարասու), ( , ) (), ազգությամբ բասկ ֆրանսիացի ֆուտբոլիստ, եզրային պաշտպան, հանդես է եկել «Բորդոյում», Աթլետիկ «Բիլբաոյում», «Բավարիայում», Մարսելի «Օլիմպիկում»։  1998 թվականի Ֆուտբոլի աշխարհի առաջնության և 2000 թվականի  Եվրոպայի առաջնության չեմպիոն։ Համարվում է ֆուտբոլի պատմության մեջ  լավագույն եզրային պաշտպաններից մեկը։

## Կենսագրություն
Ծնվել է Բասկերի ֆրանսիական երկրում։ Ծնողները նրան անվանել են Բիշենտե (), սակայն տեղի պետական պաշտոնյան հրաժարվում է նրա փաստաթղթում գրանցել բասկի անուն, և տղային գրանցում են ֆրանսիացու անուն՝ Վենսան   ()։

Հետաքրքրվել է սըրֆինգով, դայվինգով, երաժշտությամբ։  Սերտ հարաբերությունների մեջ է եղել բնապահպանական կազմակերպության հետ։ Ֆուտբոլային կարիերայի ավարտից հետո զբաղվել է բրազիլական ջուջուցուով և 2009 թվականին դարձել է իր տարիքակիցների  Եվրոպայի չեմպիոն։ Աշխատում է ֆրանսիական հեռուստատեսությունում  որպես ֆուտբոլի  մեկնաբան, միաժամանակ վարում է մեկ այլ ֆուտբոլային հաղորդում։ Մի քանի անգամ սպառնալիքներ է ստացել  բասկյան ձախ ծայրահեղական, ազգայնական անջատողականների կազմակերպության՝  ԷՏԱ-ի կողմից։ Դրանից հետո նա սկսեց օգտվել  թիկնապահների ծառայություններից։  Ունի երկու երեխա, տղան՝ Չիմիստան, և աղջիկը՝ Ուխաինան։ Հետագայում Լիզարազյուն բնակություն է հաստատել  Սիբուր քաղաքում։ Նրա ֆուտբոլիստ   ընկերներն են  Զինեդին Զիդանը և Քրիստոֆ Դյուգարին։

## Կարիերա
Ֆրանսիայի հավաքականում իր առաջին խաղն անց է կացրել 1992 թվականի նոյեմբերի 14-ին Փարիզում տեղի ունեցած Ֆրանսիա- Ֆինլանդիա խաղի ժամանակ (2:1)։ Հավաքականում վերջին խաղն անց է կացրել 2004  թվականի հունիսի 25-ին՝ Եվրոպայի առաջնությունում, Հունաստանի դեմ խաղի ժամանակ (0:1)։

## Նվաճումներ
### «Բավարիա»
* Գերմանիայի չեմպիոն (1999, 2000, 2001, 2003, 2005, 2006)
* Գերմանիայի գավաթակիր (1998, 2000, 2003, 2005, 2006)
* Չեմպիոնների լիգայի հաղթող  (2001)
* Միջմայրցամաքային գավաթակիր (2001) 
* Գերմանական լիգայի գավաթակիր (1999, 2001) 
**Ֆրանսիայի հավաքական**
*Աշխարհի չեմպիոն (1998)
*Եվրոպայի չեմպիոն (2000)
* Կոնֆեդերացիաների գավաթ (2001, 2003)

## Ծանոթագրություններ

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պատվո լեգեոնի շքանշանի ասպետներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Իզաբել Բուիս

**Իզաբել Բուիս** (, )՝ ֆրանսիացի դերասանուհի և հեռուստավարուհի։ Հեռուստատեսային կարիերան սկսել է որպես պարուհի Ժակ Մարտինի, Պատրիկ Սեբաստենի և Դորոտեի ծրագրային հաղորդումներում։ 1990-ական թվականների սկզբում նկարահանվել է AB Productions-ի կողմից թողարկված սերիալների դրվագներում, ինչպիսիք են «Ողջո՜ւյն տղամարդիկ» և «Էլենն ու երեխաները», ապա մշտական դեր է ստացել «Խաչմերուկի կիրք» նախագծում։ Սերիալի փակումից հետո նկարահանվել է «Սիրո արձակուրդ», «Էլենն ու երեխաները» և «Սիրո երազանքը» շարքում, նախ դրվագներում, ապա գլխավոր հերոսներից մեկի` *Ժաննա Գարնեերի* դերում։

Ինչպես AB Productions-ի իր կոլեգաները, հեռուստատեսային շարքի մեջ, այդ ընկերության լուծարումից հետո Իզաբել Բուիսիի համար  դժվար էր ստանալ գլխավոր դեր հեռուստաընկերություններում։ 2008-2009 թվականներին Պատրիկ Պյուիդեբայի հետ եղել է IDF1 հեռուստաալիքի առավոտյան ծրագրի հաղորդավար։ 2010 թվականին նկարահանվել է «Սիրո արձակուրդ» սերիալի «Գաղտնի սեր» շարքում։

Զբաղեցնում է նաև JLA Holding գլխավոր տնօրենի պաշտոնը, որը 1999 թվականից առանձնացել է AB Productions-ից։

Ամուսնացել է Ժան-Լյուկ Ազուլեի հետ, ով AB Productions և JLA Holding-ի հիմնադիրներից մեկն է։ Զույգն ունեցել է երկու երեխա՝ Ադամ (ծնվել է նոյեմբերի 11-ին, 2000 թվական) և Ժաննա (ծնվել է հունիսի 11-ին, 2003 թվական)։

## Ֆիլմագրություն
* 1992: **Les Cinq Dernières Minutes** (*Վերջին հինգ րոպեն*) (1 սերիա)
* 1992: **Salut Les Musclés** (*Ողջույն տղամարդիկ*) (1 սերիա)
* 1994: **Les Filles d'à côté** (*Աղջիկ հարևանուհին*) (1 սերիա)
* 1994: **Les Garçons de la plage** (1 սերիա) 
* 1994: **Hélène et les Garçons** (*[[Էլենը և երեխաները]]*) — *Զազա* (7 սերիան)
* 1994—1996: **La Croisière foll'amour** (*Խաչմերուկի կիրքը*) — *Էստրելա* (69 սերիան)
* 1996: **L'un contre l'autre** (*Մեկը ուրիշի փոխարեն*) — *Իզաբել* (14 սերիան)
* 1996—2004: **Les Vacances de l'amour** (*[[Սիրո արձակուրդ (հեռուստասերիալ)|Սիրո Արձակուրդ]]*) — *Ժաննա Գարնեեր* (112 սերիան)
* 1997: **Nestor Burma** (*Նեստրո Բուրմա*) (1 սերիա)
* 1999: **Le G.R.E.C.** (7 սերիան)
* 2002: **L'Instit** (*Ուսուցում*) (1 սերիա)
* 2002: **Les Thibault** (*Տիմբոի ընտանիքը*)
* 2004: **Louis Page** (*Լուի Պաժ*) (1 սերիա)
* 2005—2009: **SOS 18** (26 սերիա)
* 2005: **Les Hommes de cœur** (3 սերիան)
* 2005: **Navarro** (*Նավարոն*) (1 սերիա)
* 2006: **Le Tuteur** (*Խնամակալը*) (1 սերիա)
* 2008: **César Levy** (*Սեզար Լևին*) — *Նատալի Մոնեստե* 
* 2009: **Camping Paradis** (*Արշավ Պարադիզ*) (1 սերիա)
* 2010: **Victoire Bonnot** (3 սերիան)
* 2011— : **Les Mystères de l'amour** (*Գաղտնի սեր*) — *Ժաննա Գարնեեր*

## Ծանոթագրություններ

## Արտաքին հղումներ
* 
* 
* Изабель Буис в Facebook

Կատեգորիա:Ֆրանսիացի դերասանուհիներ
Կատեգորիա:Ֆրանսիացի պարուհիներ
Կատեգորիա:Ֆրանսիացի հեռուստատեսային դերասանուհիներ
Hier Encore (երգ)

**Hier Encore**  (**Երեկ նորից**), ֆրանսահայ աշխարհահռչակ երգիչ Շառլ Ազնավուրի հեղինակած և 1964 թվականի սեպտեմբերին ձայնագրած հիթային լավագույն երգերից մեկը։

## Պատմություն
Երգը շատ կարճ ժամանակամիջոցում մեծ ժողովրդականություն ձեռք բերեց և անվանի այլ երգիչների կողմից շուտով կատարվեց ու ձայնագրվեց անգլերեն՝
"**Yesterday, When I Was Young**", իտալերեն՝ "**Ieri Si**", դանիերեն՝ "**Hvor tiden går**", ճապոներեն՝ 帰り来ぬ青春, իսպաներեն՝ "**Ayer Aún**", ֆիններեն՝ "**Eilen kun mä tiennyt en**" վերնագրերով։ Hier Encore-ը համարվում է Ազնավուրի ամենասքանչելի հիթերից մեկը։

Երգի անգլերեն տեքստը, որի հեղինակը Հերբերթ Քրեցմերն (Herbert Kretzmer) է, պատմում է ծերացած մի մարդու մասին, ով հայացք է գցում իր անցած կյանքին և ցավով նկատում, որ ջահելության տարիները վատնել է չնչին բաների վրա, միանգամայն անիմաստ ձևով, և այլևս չի կարող հասնել երիտասարդ ժամանակ փայփայած նպատակներին, քանզի անխուսափելի մահը մոտ է արդեն, շա՜տ մոտ...
Ամերիկայի Միացյալ Նահանգներում Yesterday, When I Was Young-ի հանրահայտ տարբերակը կատարվել ու ձայնագրվել է քանթրի երգերի անվանի կատարող Ռոյ Քլարքի (Roy Clark) կողմից և դարձել է նրա մեծագույն նվաճումը իր ողջ կարիերայի ընթացքում՝ *Billboard* Hot Country Singles chart-ում 1969 թվականի օգոստոսին գրավելով իններորդ տեղը։ Քլարքը կատարել է այդ երգը նաև Միքի Մանթլի հուղարկավորության ժամանակ՝ իրականացնելով կտակի մեջ նրա արտահայտած խնդրանքը։  Կանադայում Yesterday, When I Was Young-ը pop chart-ում գրավել է յոթերորդ, country chart-ում՝ երկրորդ և AC-ում՝ առաջին տեղը։

### Երգի կատարումներ

## Հիշարժան այլ կատարումներ
Շառլ Ազնավուրը *Hier Encore*-ը կատարել ու ձայնագրել է նաև Պատրիկ Բրյուելի  (Patrick Bruel) հետ. այդ ձայնագրությունը տեղ է գտել Ազնավուրի 40 chansons d'or ալբոմում։

Ամանդա Լիրը (Amanda Lear) սիրված երգի իր ուրույն տարբերակը ձայնագրել է 2001 թվականին թողարկած *[[Heart (Amanda Lear album)|Heart]].* CD-ում։

*Hier Encore*-ը կատարվել ու ձայնագրվել է նաև մեծ ճանաչում ունեցող այնպիսի երգիչների կողմից, ինչպիսիք են՝  Բինգ Քրոսբին (Bing Crosby), Շիրլի Բասսին (Shirley Bassey), Էլվիս Փրեսլին (Elvis Presley), Դասթի Սփրինգֆիլդը (Dusty Springfield), Ռոյ Քլարքը (Roy Clark), Մել Թորմը (Mel Torme), Լենա Հորնը (Lena Horne), Էնդի Վիլյամսը (Andy Williams), Ջիմմի Դյուրանը (Jimmy Durante), Bobby Bare, Al Martino, The Peanuts, Glen Campbell, Julio Iglesias, Eddy Mitchell, Dean Reed, Ջոնի Մատիսը  (Johnny Mathis), Մարկ Օլմոնդը (Marc Almond), Պատրիսիա Կաասը (Patricia Kaas), Մաթ Մոնրոն (Matt Monro) և այլք։ Ըստ Billboard ամսագրի կատարած ուսումնասիրությունների՝ մինչև 1972 թվականը արդեն իսկ ձայնագրվել էր Hier Encore-ի ավելի քան 90 տարբերակ։

2008 թվականին Ազնավուրն Էլթոն Ջոնի (Elton John) հետ համերգներից մեկի ժամանակ կենդանի հնչողությամբ կատարել է "Yesterday When I Was Young"-ը, ապա նաև միասին ձայնագրել են այդ երգը Ազնավուրի *Duos* ալբոմի համար։

### Չարթեր
#### Շառլ Ազնավուրի տարբերակ

## Ծանոթագրություններ

## Արտաքին հղումներ
*  (as "Hier Encore")
*  (as "Yesterday, When I Was Young")

Կատեգորիա:Շառլ Ազնավուրի երգեր
Խավարի հրեշտակը

**«Խավարի հրեշտակ»** (), ֆանտաստիկ
մարտաֆիլմ՝ նկարահանված 1990 թվականին։ Ֆիլմի ռեժիսորն է Քրեյգ Բեկսլին։ Հիմնական դերերը խաղացել են Դոլֆ Լունդգրենը, Մատտիաս Հյուզը և Բրայան Բենբեն։

## Սյուժե
Երկրի վրա է ընկնում ինչ-որ այրվող օբյեկտ, որի վկան է դառնում մի երիտասարդ, ում մեքենան պայթում է պատահարի հետևանքով։ Տղամարդուն սպանում է այլմոլորակայինը, որը հայտնվում է տաք խառնարանի միջից։ Ոստիկանության աշխատակից Ջեք Քեյնը (Դոլֆ Լունդգրեն), որը գտնվում էր ծառայության մեջ, կորցնում է իր գործընկերոջը։ Նա սպանվում է մաֆիայի կողմից, որի անդամներին էլ սպանում են այլմոլորակայինները։ Քեյնը սկսում է հետաքննել իր գործընկերոջ սպանության գործը և դրա հետ միասին տարօրինակ զենքով սպանված ավազակների մահը։ Մաֆիան կողոպտում է ոստիկանության բաժինը, առևանգում թմրամիջոցները, ապա պայթեցնում շենքը։

Քեյնին, որպես գործընկեր, կցում են Հետաքննությունների դաշնային բյուրոյի գործակալ Սմիթին (Բրայան Բենբեն)։ Օրենքի ծառայողները հանցագործության վայրում սկավառակ են հայտնաբերում։ Սմիթի ղեկավարությունը պահանջում է նրան փոխանցել բոլոր տեղեկությունները և ապացույցները Հետաքննությունների դաշնային բյուրո։ Քեյնը գնում է մաֆիայի ներկայացուցիչների մոտ, և նրանք փորձում են սպանել Քեյնին։ Մաֆիան ստիպում է Քեյնին աշխատել իր համար՝  որպես թմրառաքիչ։ Գործարքի ընթացքում Քեյնը թալանվում է, բայց գողը հեռու չի գնում, սպանվում է փողոցում։ Հետաքննության ընթացքում պարզվում է, որ այլմոլորակայինը (Մատտիաս Հյուզ) սպանում է մարդկանց՝ նախապես նրանց թմրանյութ տալով։ Նա ստանում է հորմոններ, որոնք կոչվում են էնդորֆիններ` մարդու մարմիններից։ Նրան հետապնդում է Այզեք օրենքի այլմոլորակային ծառայողը, որը մահացու վիրավոր է, բայց կարողանում է իր երկրային գործընկերներին պատմել այն մասին, թե ինչ է տեղի ունենում։ Քեյնը և Սմիթը առգրավում են այլմոլորակային ոստիկանի զենքը։

Սմիթն այդ զենքը փոխանցում է իր ղեկավարին, որը փորձում է սպանել նրան։ Բայց Քեյնը փրկում է Սմիթի կյանքը` կրակելով ղեկավարի վրա։ Նրանք միասին սկսում են որոնել այլմոլորակայինին։ Հին գործարանում գտնում են վերջինիս հորմոնների պահուստը։ Հայտնվում է այլմոլորակայինը և նրանք կռվի են բռնկվում։ Կռվի ժամանակ պարզվում է, որ հրացանը արդյունավետ չի և Կեյնը ստիպված օգտվում է այլմոլորակայինի զենքից։ Դա փրկում է նրա կյանքը և օգնում հաղթել։

## Դերերում

## Շարունակություն
2016 թվականի մարտին Հյուզի շնորհիվ հայտնի դարձավ, որ նախատեսվում է նկարահանել ֆիլմի շարունակությունը։

## Ծանոթագրություններ

## Արտաքին հղումներ
* рецензия на фильм Washington Post

Կատեգորիա:1990 ֆիլմեր
Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ֆիլմեր թմրանյութերի մասին
Pidgin

**Pidgin** (նախկինում՝ **Gaim**)՝ libpurple գրադարանի վրա հիմնված նամակների վայրկենական փոխանակման մոդուլային կլիենտ։ Աջակցում է հայտնի պրոտոկոլների մեծամասնությունը։ Տարածվում է GNU General Public License-ի պայմաններով։ Թույլատրում է պահպանել կոնտակտների ցուցակի օգտատերերի մեկնաբանությունները։ Կարող է մեկ մետակոնտակտի մեջ մի քանի կոնտակտներ համատեղել։

Pidgin-ը բազմապլատֆորմ ծրագրային ապահովում է, որը օգտագործում է GTK+ գրադարանը։

2005 թվականի սեպտեմբերին Google-ը պրոյեկտի գլխավոր մշակողին՝ Շոն Իգանին, վարձեց և ներառեց Google Talk-ի թիմը։

404.city Jabber-սերվերի վիճակագրությամբ, 2017 թվականի ամառվա վրա Pidgin-ը XMPP-ի համար ամենահայտնի մեսենջերն է։

## Անվանման պատմություն
Ծրագիրը գրված է եղել 1999 թվականին Մարկ Սպենսերի կողմից՝ որպես Լինուքսի համար GTK+-ի գործիքակազմի օգտագործմամբ AOL Instant Messenger ծրագրի էմուլատոր։ Այն անվանված է եղել «GTK+ AOL Instant Messenger»։ Երբ America Online ընկերությունը պահանջել է ծրագրի անվանումից հանել «AOL» հապավումը, այն փոխարինվել է «Gaim» կրճատմամբ։ Սակայն հետո «AIM» ապրանքանիշը նույնպես գրանցվել է AOL ընկերության կողմից, ինչը հանգեցրեց նոր պահանջների առաջացման։

AOL/Time Warner-ի կողմից հնարավոր վտանգների և համառամիտ նախազագուշացումների անալիզից հետո, Gaim մշակողների խումբը որոշել է լիովին հրաժարվել «Gaim» անվանման օգտագործումից։ Ծրագիրը անվանափոխվել է Pidgin, libgaim գրադարանը՝ libpurple, իսկ կոնսոլային կլիենտ gaim-text-ը՝ Finch:

Հերթական անվանափոխումից հետո ձգձգված բետա-տարբերակների շարանը ավարտվեց՝ 2007 թվականի մայիսի 3-ին թողարկվեց Pidgin 2.0.0 տարբերակը։

## Հնարավորություններ
* Մետակոնտակտներ
* Իրադարձությունների պրոտոկոլի գրառում
* Զրույցի պատուհանում հաշիվների բացման աջակցում
* Միաժամանակ մի քանի հաշվեհամարի միացում
* Մոդուլային կառուցվածք
* Օգտագերերի գործողությունների կարգավորվող ազդանշաններ 
*GNOME-ի հետ ինտեգրացում
* Ֆայլերի փոխանակում
* Բազմապլատֆորմություն
* 2.3.0 տարբերակում ավելացվել է փակ պատուհանի դեպքում բաց չաթի պահումը

## Աջակցվող պրոտոկոլներ
[thumb|200px|[GNOME 2.20.1 միջավայրում Pidgin 2.3.0-ի չաթի պատուհան]]
; աջակցվում են 1.5.0 և ավելի բարձր տարբերակների կողմից
* Bonjour iChat
* Gadu-Gadu
* ICQ
* Skype՝ փլագինով
* XMPP (Google Talk, LJ Talk, Gizmo5, …)
* Internet Relay Chat (IRC)
* .NET Messenger Service (MSN)
* Novell GroupWise
* OpenNAP
* OSCAR (AIM/ICQ)
* SILC
* Mail.ru Агент՝ փլագինով
* ВКонтакте՝ փլագինով
* Yahoo! Messenger
* Zephyr; աջակցվում է 2.0.0beta4 և բարձր տարբերակներով
* Lotus Sametime
* QQ; 2.8.0 տարբերակում աջակցումը դադրել է
* SIMPLE
* MySpaceIM
* Jingle
* Telegram՝ փլագինով

## Ծանոթագրություններ

## Արտաքին հղումներ
* Պաշտոնական կայքէջ
* Մշակողների կայք
* Փլագինների ցուցակագրություն
* Pidgin-ի մասին՝ ռուսերեն 
* 
* 
* 
;Ակնարկներ
* 
* 

Կատեգորիա:C-ով գրված ծրագրաշարեր
Կատեգորիա:Ազատ ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
Ալեքսանդրիայի Սենգորի անվան համալսարան

**Ալեքսանդրիայի Սենգորի անվան համալսարան**, համալսարան, որը պաշտոնապես հայտնի է որպես  Ֆրանսերեն  լեզվի Աֆրիկյան զարգացման Միջազգային համալսարան, որը հիմնադրվել է  1990 թվականին  Ալեքսանդրիայում՝  Եգիպտոսում։

## Պատմություն
Ֆրանսերեն լեզվի Աֆրիկյան զարգացման համալսարանի հիմնադրման հատակագիծը ներկայացվել և ընդունվել է գագաթաժողովին։ Սենգորի համալսարանը բացվել է 1990 թվականի հոկտեմբերին և ճանաչվել է միջազգային հանրության ուսումնական հաստատություն։ Նրա անունը անունը հարգանքի տուրք է Լեոպոլդ Սեդար Սենգարի՝  Ֆրանկոֆոնիան խթանողի Սենեգալի Հանրապետության նախկին նախագահի։ Ի լրացում Սեդար Սենգորի հայր-հիմնադիրներն են Մուրիս Դրուոնը, Բութրոս Բութրոս-Գալին և Ռենե-Ջին Դուպուն։

մինի|Տեղագրության քարտեզ
Ալբերտ Լուրդեն ղեկավարել է համալսարանը 8 տարիների ընթացքում։ 
2016 թվականի հունիսի 21-ին պրոֆեսոր Թերրի Լերդելը նշանակվում է Սենգարի համալսարանի ռեկտոր, Հանյա Հելալի համալսարանի պրոֆեսոր, Եգիպտոսի բարձրագույն կրթության ու գիտության հետազոտության նախկին նախարար։

## Նկարագրություն
Սենգոր համալսարանը բարձրագույն ուսումնական հաստատություն է, որը կրթում է սովորողներին հարավային երկրների զարգացմանն առնչվող առարկաների միջոցով։ Իր երկրների երիտասարդ շրջանավարտներին պատրաստում է տարբեր բնագավառների գործունեության (սնունդ, առողջապահություն, կառավարում, գիտություն, շրջակա միջավայր)։

Համաձայն համալսարանի ծրագրի՝ Սենգոր համալսարանը ձգտում է դառնալ միջազգային ֆրանսալեզու համալսարան մասնագիտական նպատակներով՝ ապահովելով Աֆրիկայի զարգացումը։

Նա պատրաստվում է մասնագիտությունների զարգացմանը Ուագադուգուի գագաթաժողովի շրջանակներում։ Նախագծերի միջոցով ուղղորդում է աշակերտների զարգացումը՝ ստեղծելով հմտությունների ցանց և գիտելիքներ՝ աշակերտների պրոֆեսիոնալիզմի միջոցով անընդմեջ կրթությամբ և սահմանափակ ուսուցմամբ։

Այն 10 մասնագիտությունները սովորեցնում է հինգ բաժիններում։

*Առաջին բաժին
**Վարչական կառավարման բաժին
**Կառավարում նախագծերով
**Կառավարում և համայնքային կառավարում
*Երկրորդ բաժին
**Շրջակա միջավայրի բաժին
**Շրջակա միջավայրի կառավարում
**Շրջանների պահպանման կառավարում
*Առողջապահության բաժին
** Միջազգային առողջապահություն
**Քաղաքականություն սննդի բնագավառում
* Մշակութային ժառանգականության բնագավառ
** Մշակութային ժառանգականության կառավարում
** Կապ և հաղորդակցություն
**Մշակութային ճյուղերի կառավարում
* Համակարգչային կառավարման բաժին
** Հեռակարավարման ուսուցում

## Ծանոթագրություններ

## Արտաքին հղումներ
* http://www.usenghor-francophonie.org
* Université Senghor official website

Կատեգորիա:Եգիպտոսի համալսարաններ
Կատեգորիա:Ֆրանկոֆոնիայի համալսարան
Կատեգորիա:Ֆրանկոֆոնիայի միջազգային համալսարան
Ջուլի Բարլո

**Ջուլի Բարլո** (, ), կանադացի լրագրող, հեղինակ, համաժողվների խոսնակ, ով ստեղծագործում և հրատարակվում է և՛ անգլերեն, և՛ ֆրանսերեն։ Ապրում է Մոնրեալում, Քվեբեկ։

Լեզվի և մշակույթի մասին գրել է «Վաթսուն միլիոն ֆրանսիացիները չեն կարող սխալ լինել» (*Sixty Million Frenchmen Can't Be Wrong*) և «Բարևի ազդեցությունը» (*The Bonjour Effect*):

Որպես լրագրող՝ հոդվածներ է գրել տարբեր ամսագրերի և թերթերի համար, այդ թվում՝ *[[USA Today]]*, *[[L’actualité]]*, *[[Նյու Յորք Թայմս]]* և *The Christian Science Monitor*:

## Կենսագրություն
Ջուլի Բարլոն ծնվել է 1968 թվականին Կանադայի  Օնտարիո նահանգի Համիլտոն քաղաքում։ ՄաքԳիլի համալսարանից ստացել է քաղաքագետի որակավորում, Կոնկորդիա համալսարանից ստացել է Անգլիական գրականության մագիստրոսի աստիճան։

1999-2001 թվականներին Փարիզում ապրելուց հետո ամուսնու՝ Ժան Բենուա Նադոյի հետ գրել է «60 միլիոն ֆրանսիացին չի կարող սխալվել» (Martin Martin's Press, 2003 թ.) գիրքը՝ Ֆրանսիայի և ֆրանսիական մշակույթի մասին։ Գիրքը թարգմանվել է ֆրանսերեն, հոլանդերեն և մանդարին լեզուներով։

2006 թվականին Ժան Բենուա Նադոյի հետ ֆրանսերեն լեզվի ծագման մասին գրել է «Ֆրանսիական պատմություն» գիրքը։ Այս գիրքը թարգմանվել է ֆրանսերեն և ճապոներեն։ 2014 թվականին այն ադապտացվել է երկու ժամանոց *Le français n’a pas dit son dernier mot* (Ֆրանսիան չի ասել իր վերջին բառը) ռադիո վավերագրական ֆիլմի համար, որը 2014 թվականի հուլիսին հեռարձակվել է France Culture-ի կողմից։

2010 թվականի գարնանը Բարլոն Ֆուլբրայթ ծրագրով եղել է այցելու գիտնական Արիզոնայի Ֆինիքս քաղաքի Անդրսահմանային ուսումնասիրությունների հյուսիսամերիկյան կենտրոնում, որտեղ նրա ուշադրության կենտրոնում են եղել Մեքսիկա և ԱՄՆ հարաբերությունները և իսպաներենի դերն ԱՄՆ-ում։ Սա իսպաներենի պատմությանն առնչվող Նադոյի հետ հեղինակած «Իսպաներենի պատմություն»  (St. Martin's Press) գրքի  հետազոտության մի մասն է կազմում։

Ջուլի Բարլոն անդամակցում է Վաշինգտոնում հիմնված Համաշխարհային ընթացիկ գործերի ինստիտուտին ( Institute of Current World Affairs):

2018 թվականին ընդգրկվել է CBC/QWF բնակիչ-գրող ծրագրի վերջնացանկում։

## Մրցանակներ
* 2011 թվականին L’Académie des Science d’Outre-Mer (Արտասահմանյան գիտությունների ակադեմիա) Prix de la Renaissance Française (Ֆրանսիական Վերածննդի մրցանակ)
*2007 թվականին Քվեբեկի գրողների դաշնության Մավիս Գալանտի անվան մրցանակ ոչ գեղարվեստական գրականության համար

## Հրատարակված գործեր
*2016: *The Bonjour Effect: The Secret Codes of French Conversation Revealed* (Ժան Բենուա Նադոյի հետ)
*2013: *The Story of Spanish* (Ժան Բենուա Նադոյի հետ)
*2006: *The Story of French* (Ժան Բենուա Նադոյի հետ)
*2006: *Montréal & Québec City for Dummies* (Օսթին Մաքդոնալդի հետ)
*2003: *Sixty Million Frenchmen Can't Be Wrong* (Ժան Բենուա Նադոյի հետ)

## Ծանոթագրություններ

## Արտաքին հղումներ
* 

Կատեգորիա:Կանադացի կին գրողներ
Կատեգորիա:Կանադացի կին լրագրողներ
Սիլվի Բեկար

250px|մինի|Սիլվի Բեկար
**Սիլվի Բեկար**  () (), ֆրանսիացի բիաթլոնիստ, Թուրինի օլիմպիական խաղերի մրցանակակիր, աշխարհի կրկնակի չեմպիոն։

## Կենսագրություն
Մանկությունից զբաղվել է դահուկավազքով, 1999 թվականից` բիաթլոնով։ 1999 թվականին Բեկարն առաջին անգամ մասնակցել է Եվրոպայի գավաթին՝ երկու փուլերում նվաճելով մրցանակային բոլոր  տեղերը և  հնարավորություն է ստացել մասնակցելու աշխարհի գավաթին։ 2001 թվականին նա առաջին անգամ հայտնվել է աշխարհի գավաթի սպրինտյան մրցավազքի լավագույն տասնյակում, իսկ հաջորդ տարում Անտոլց–Անտերսելվեյի փուլում նվաճել է դահուկային էստաֆետան։ Սիլվի Բեկարի կարիերայի ամենահաջողվածը տարիները  կարելի է համարել 2002/2003 թվականները, երբ նա դարձել է աշխարհի չեմպիոն և աշխարհի գավաթի ընդհանուր ստուգարքում գրավել երրորդ տեղը։ Հետագայում Սիլվին սկսել է վատ հանդես գալ՝ կապված վնասվածքի և կրակելու որակի վատացման հետ։ Բայց և այնպես 2006 թվականի Թուրինի օլիմպիադայում նա կարողացել է հանդես գալ Ֆրանսիայի էստաֆետային թիմի մեջ և մեծ ջանքերի շնորհիվ  նվաճել բրոնզե մեդալ։ 2009 թվականին Փհենչհանում տեղի ունեցած  աշխարհի առաջնության խառը էստաֆետային թիմի կազմում նվաճել է առաջին տեղը։ 2009-2010 թվականներիի մրցաշրջանից հետո ավարտել է կարիերան։

2011 թվականին Սիլվի Բեկարի պատվին անվանակոչվել է Վերին Սավոյի դեպարտամենտի Լը Գռան Բորնան տարածաշրջանի բիաթլոնի ստադիոնը։  2011 թվականի մարտին նոր ստադիոնում անց է կացվել առաջին մեծ մրցույթը՝ IBU գավաթի եզրափակիչը։  Դեկտեմբերին նախատեսվում էր անցկացնել աշխարհի գավաթի երրորդ փուլը, որը տեղափոխվել է  ավստրալիական Խոխֆիլցեն՝ ձյան բացակայության պատճառով։

## Աշխարհի գավաթ
*1999—2000 –8–րդ տեղ (66 միավոր)
*2000—2001 —37–րդ տեղ (105 միավոր)
*2001—2002 —30-րդ տեղ (172 միավոր)
*2002—2003 — 3-րդ տեղ (680 միավոր)
*2003—2004 — 31-րդ տեղ (176 միավոր)
*2005—2006 — 29-րդ տեղ (208 միավոր)
*2006—2007 — 30-րդ տեղ (177 միավոր)
*2007—2008 — 23-րդ տեղ (275 միավոր)
*2008—2009 — 26-րդ տեղ (345 միավոր)
*2009—2010 — 25-րդ տեղ (405 միավոր)

## Անձնական կյանք
*2010 թվականին Սիլվի Բեկարն աղջիկ է ունեցել Էմիլի անունով։

## Մրցանակներ
*«Ծառայության համար» սպայական շքանշան (14 հուլիսի 2010 թ․)
*«Ծառայության համար» ասպետի շքանշան (24 ապրիլի 2006 թ․)

## Ծանոթագրություններ

## Արտաքին հղումներ
*Sylvie Becaert

Կատեգորիա:Բիաթլոնի աշխարհի չեմպիոններ
Կատեգորիա:Ֆրանսիացի բիաթլոնիստներ
Ֆրանկոֆոն քաղաքապետների միջազգային ասոցիացիա

**Ֆրանկոֆոն քաղաքապետների միջազգային ասոցիացիա** (), ստեղծվել է 1979 թվականին 20 հիմնադիր քաղաքներում Փարիզի քաղաքապետ Ժակ Շիրակի և Քվեբեկի քաղաքապետ Ժան Պելետիեի նախաձեռնությամբ։ Այն քաղաքապետների միջև խորհրդատվությունների ֆորում և տեղական ժողովրդավարության ամրապնդմանն ուղղված համագործակցության ցանց է, որն իրականացնում է ծրագրեր, որոնք նպաստում են բնակչության բարեկեցության բարելավմանը և քաղաքային կառավարման արդիականացմանը։

Ասոցիացիան ղեկավարում է Փարիզի քաղաքապետ Անն Իդալգոն, 2009 թվականից  ՖՔՄԱ մշտական քարտուղարն է Պիեռ Բայլեն։

## Նախագահներ
* Ժակ Շիրակ՝ 1979-1995 թթ.
* Ժան Տիբերի՝ 1995-2001 թթ.
* Բերտրան Դելանոե՝ 2001-2014 թթ.
* Անն Իդալգո՝ 2014 թվականից

## Գլխավոր ասամբլեա
Ասոցիացիան տարեկան հանդիպումներ է անցկացնում՝

## Ծանոթագրություններ

## Արտաքին հղումներ
* Պաշտոնական կայք
* OCLC WorldCat. Association internationale des maires et responsables des capitales et métropoles partiellement ou entièrement francophones 
* 

Կատեգորիա:1979 հիմնադրված կազմակերպություններ
Կատեգորիա:Միջազգային մշակութային կազմակերպություններ
Կատեգորիա:Միջազգային քաղաքական կազմակերպություններ
Fortnite

**Ֆորտնայթ**, համակարգչային խաղ, որը մշակվել է Epic Games-ի և Epic Games Poland-ի կողմից։ Թողարկվել է 2017 թվականին, իսկ 2018 թվականին ակնկալվում է ամբողջական տարբերակի թողարկումը։ Խաղը հիմնված է օրվա ընթացքում ռեսուրսներ հավաքելու և գիշերը գոյատևելու սկզբունքի վրա:նաև 2018 թվականին տեղի ունեցավ  Fortnite խաղի աշխարհի առաջնությունը վորում կար երկու հոգանոց և մեկ։Մեկ հոգանոցում առաջին տեղի դեպքում մրցանակն էր 3,000,000$, իսկ երկու հոգանոցում  առաջին տեղի դեպքում նույնպես 3,000,000 $:

## Էություն
Սա «Epic»-ի առաջին խաղն է, որը ստեղծվել է սեփական «Unreal Engine 4» խաղային շարժիչով։ «Fortnite»֊ն գոյատևման համար համագործակցված ավազակախումբ է, որի հիմնական նպատակը բացահայտումները, ռեսուրսների հավաքումը, ամրացված շենքեր կառուցելը և հրեշերի դեմ պայքարելն է։

Խաղացողները  հավաքելու  են այնպիսի իրեր, որոնցով  կարող են կառուցել տներ և գիշերները պաշտպանվել զոմբիներից։ Խաղի մեջ շինարարությունը կլինի հիմնական մեխանիկան։ Խաղացողները կարող են կառուցել  իրենց տան յուրաքանչյուր պատը 3x3 ցանցով, նաև կարող են կառուցել աստիճաններ, տանիք և պատուհաններ։ Խաղի տեղանքը և քարտեզները պատահականորեն են ստեղծվել, և խաղացողներին տրվում է զանազան տարբեր զենքեր, ինչպիսիք են հրացանը կամ դիպուկահար հրացանը։ Խաղացողները կարող են նաև ոչնչացնել շրջակա միջավայրի օբյեկտները և դեկորացիաները և ռեսուրսներ ձեռք բերել:խաղում կան տարբեր զենքեր և դրանք բաժանված են գույների ամենավատը մոխրագույնն է հետո կանաչը կապույտը մանուշակագույն իսկ ամենալավը ոսկեգույնն այսինքն օրինակ ավտոմատը ունի այդ բոլոր տեսակները

## Խաղի զարգացում
*Fortnite*-ն ներկայացվել է 2011 թվականի դեկտեմբերի 10-ին «Epic»-ի կողմից։ 2014 թվականի ապրիլի 8-ին հայտարարվեց, որ խաղը կլինի անվճար։

Խաղի հայեցակարգը ներկայացվել է «Game Jam»֊ի ժամանակ, որի ընթացքում մշակողները պետք է փոքր խաղ պատրաստեն սահմանափակ ժամակում։ Խաղի ալֆա տարբերակը թողարկվեց և հասանելի էր 2011 թվականի դեկտեմբերի 2-ից մինչև 2014 թվականի դեկտեմբերի 19-ը
:

## Ծանոթագրություններ

## Արտաքին հղումներ
* Պաշտոնական կայք

Կատեգորիա:IOS խաղեր
Կատեգորիա:PlayStation 4 տեսախաղեր
Կատեգորիա:Windows տեսախաղեր
Կատեգորիա:Xbox One տեսախաղեր